ما باينش شي حد فهاد البلاد باغي الحكومة الجديدة تبان. بنكيران غادي يبقى فالدار ويزيد يتسنى مدة اكثر من 111 يوم من نهار تعيينو رئيس الحكومة الى اليوم. عزيز اخنوش رئيس التجمع الوطني للاحرار وزير الفلاحة والصيد البحري كاين ضمن الوفد اللي مشى مع الملك لاثيوبيا بسباب عودة المغرب المرتقبة للاتحاد الافريقي. دابا ما غاديش يتسنى غير تسالي القمة فاخر الشهر بل ستتبعها جولة افريقية للملك بجنوب السودان وغانا وزامبيا ويقدر تكون شي دولة اخرى. هاد الشي كيعني ان اخنوش ما يقدر يرجع حتى وسط فبراير وشوف تشوف وعليه ما كاينة لا حكومة لا سيدي بوزكري 
عبثية الحكومة. زيدو تسناو: دابا بنكيران عليه يتسنى حتى يرجع اخنوش اللي مشى مع الملك لاثيوبيا ويمكن يطول بزاف